EkBass/fiwiki-20250220-pages-articles huggingface dataset:
Angloarabi

Angloarabi on täysiverinen hevosrotu, joka on syntynyt muiden kahden täysiverirodun eli arabianhevosen ja englannintäysiverisen risteytyksenä. Alun perin angloarabeja alettiin kasvattaa Ranskassa 1800-luvulla. Angloarabiksi lasketaan nykyään yleensä hevonen, jonka vanhemmat ovat molemmat angloarabeja, angloarabi ja arabi, angloarabi ja englantilainen täysiverinen tai englantilainen täysiverinen ja arabi. Ranskassa angloarabirotuun hyväksymiseksi hevosen suvussa edellytetään olevan vähintään neljäsosa arabianhevosta. == Ominaisuudet == Angloarabien ominaispiirteitä ovat avoimet sieraimet, pitkät korvat, valppaat silmät ja takana sijaitseva säkä. Angloarabin liikkuminen on notkeaa ja ylvästä ja sen luonne on rohkea ja tulinen. Säkäkorkeus on noin 163–170 cm. Angloarabi on väriltään useimmiten rautias tai ruunikko, mutta useimmat yksiväriset väritykset ovat hyväksyttyjä. == Käyttö == Parhaissa angloarabeissa yhdistyvät arabianhevosen ja englannintäysiverisen parhaat piirteet. Angloarabit menestyvät kaikissa ratsastuksen olympialajeissa (este-, kenttä- ja kouluratsastus), ja niille järjestetään myös laukkakilpailuita. Angloarabit sopivat kevyen rakenteensa puolesta erinomaisesti myös matkaratsastukseen. Angloarabeja on kaikkialla maailmassa, mutta varsinkin Ranskassa rotu on hyvin suosittu. Useat ranskalaiset siittolat ovat erikoistuneet angloarabien kasvattamiseen. Angloarabin nimeen liitetään yläviitteenä tunnus x (joskus virheellisesti xo). ==Aiheesta muualla== Angloarabi Hevosmaailma.netissä Luokka:Täysiveriset Luokka:Ranskalaiset hevosrodut Luokka:Laukkahevosrodut
Neloset (kuntaryhmä)

Neloset on kuntaryhmä pääkaupunkiseudun liepeillä. Kuntaryhmän tarkoitus on kehittää yhteistyötä Helsingin alueen kuntien kesken. Kuntaryhmään kuuluvat Kirkkonummi, Vihti, Hyvinkää ja Sipoo. Neloset katsovat kuntiensa olevan tarpeeksi suuria vastaamaan palveluiden tuottamisesta itsenäisinä kuntina. Luokka:Uusimaa
Greatest Hits (Joe Cocker)

Joe Cocker's Greatest Hits on rock/pop-laulaja Joe Cockerin kokoelmalevy, joka sisältää hänen tunnetuimpia kappaleitaan vuosilta 1969–1976. Albumi julkaistiin vuonna 1998. ==Kappaleet== # # # # # # # # # # # # # # # # # # ==Alkuperäisten albumien kappalelähteet== *With A Little Help From My Friends (1969) (1. & 9.) *Joe Cocker! (1969) (10. & 11.) *Mad Dogs & Englishmen (1970) (7. & 12.) *Joe Cocker: Something To Say (1972) (2., 4. & 6.) *I Can Stand A Little Rain (1974) (8.) *Jamaica Say You Will (1975) (5.) *Stingray (1976) (3.) Luokka:Vuoden 1998 kokoelma-albumit Luokka:Yhdysvaltalaiset albumit
Free (Dana Internationalin albumi)

Free on laulaja Dana Internationalin ensimmäinen Euroopassa julkaistu albumi. Se julkaistiin 14. kesäkuuta 1999 Danan voitettua Euroviisut. Albumin singlejä olivat mm. "Free" ja "Woman in love". Albumin tyyli poikkesi jyrkästi Dana Internationalin jo tuotemerkiksikin tulleesta house-musiikkityylistä ja menestyi heikohkosti. Freen keskivertomenestyksen jälkeen Dana palasi levyttämään hepreaksi ja julkaisi levyjään vain Israelissa. == Kappaleet == # # # # # # # # # # # # # Luokka:Vuoden 1999 albumit Luokka:Israelilaiset albumit
Lavasoft

Lavasoft tai Nicolas Stark Computing AB on Saksassa 1990-luvulla perustettu ja sittemmin Ruotsiin siirtynyt ohjelmistoyritys, jonka tunnetuin tuote on Ad- Aware. Yrityksen pääkonttori siirtyi Åsarpista Göteborgiin keväällä 2005. Syksystä 2004 Lavasoftilla on ollut pääkonttoria suurempi osasto Helsingin Ruoholahdessa. Keväällä 2006 yhtiön johto lakkautti koko Suomen toimintonsa. Toimitusjohtajana on Ann-Christine Åkerlund. == Aiheesta muualla == * Lavasoftin kotisivut Luokka:Ohjelmistoyhtiöt
Pete Sampras

Peter ”Pete” Sampras (s. 12. elokuuta 1971 Washington) on yhdysvaltalainen tennispelaaja. Häntä pidetään yhtenä kaikkien aikojen parhaista pelaajista. Hän voitti Wimbledonin tennisturnauksen miesten kaksinpelin seitsemän kertaa, Yhdysvaltain avoimen tennisturnauksen viidesti ja Australian avoimen turnauksen kahdesti. Ranskan avoimia hän ei kyennyt urallaan voittamaan, mutta pääsi vuonna 1996 välieriin. Sampras on voittanut 14 Grand Slam -turnausta, mikä oli miesten ennätys vuoteen 2009, kunnes Roger Federer voitti 15. Grand Slam -turnauksensa. Sampras oli maailmanlistan ykkösenä 286 viikkoa, jolla hän on kaikkien aikojen tilastossa kolmantena. Palkintorahoja hän keräsi urallaan yli 43 miljoonaa dollaria. ==Tennis ja nuoruus== Pete Sampras syntyi Washingtonissa Sam ja Georgia Samprasin kolmantena lapsena. Hän osoitti poikkeuksellista urheilullisuutta jo nuorena. Vuonna 1978 Samprasin perhe muutti Palos Verdesiin, Kaliforniaan. Seitsemänvuotiaana Pete rupesi pelaamaan yhä enemmän tennistä. Samprasin perhe liittyi Peninsula Racquet Clubiin, jossa he pelasivat perheen kesken paljon tennistä. Peter Fisher koulutti hänestä hyvän tennispelaajan. Ammattilaiseksi hän siirtyi vuonna 1988 ollessaan 17-vuotias. Hänen ensimmäinen tittelinsä on Philadelphiasta helmikuulta 1990. Saman vuoden elokuussa hän voitti ensimmäisen Grand Slam -turnauksensa Yhdysvaltain avoimissa. Tie ei ollut helppo, sillä puolivälierissä hän voitti kahdeksankertaisen Grand Slam -voittajan Ivan Lendlin, välierissä nelinkertaisen Yhdysvaltain avointen voittajan John McEnroen ja finaalissa kahdeksankertaisen Grand Slam -voittajan Andre Agassin. Pete Samprasista tuli nuorin mies, joka on voittanut Yhdysvaltain avoimet. Voittaessaan hänellä oli ikää 19 vuotta ja 28 päivää. Sampras lopetti uransa virallisesti vuonna 2003. Viimeisessä ammattilaistason tennisturnauksessaan hän voitti US Openin vuonna 2002. Sampras on kuusinkertainen International Tennis Federationin maailmanmestari. Hän voitti kyseisen tittelin vuosina 1993–1998. Sampras valittiin International Tennis Hall of Fameen kesällä 2007.Tennisfame.com ==Lähteet== Luokka:Yhdysvaltalaiset tennispelaajat Luokka:Vuonna 1971 syntyneet Luokka:Elävät henkilöt Luokka:Seulonnan keskeiset artikkelit
Huutokosken rautatieasema

Huutokosken rautatieasema () sijaitsee Joroisten kunnan Huutokosken kylässä noin kahdeksan kilometriä Joroisten keskustan luoteispuolella. Huutokoski on risteysasema: siellä risteävät rataosat ja . Henkilöliikenne asemalla lopetettiin vuonna 1992 ja tavaraliikenne lakkautettiin 2000. Huutokosken asemarakennus on rakennettu IV luokan aseman tyyppipiirustusten mukaan vuonna 1912. Museovirasto on luokitellut aseman valtakunnallisesti merkittäväksi rakennetuksi kulttuuriympäristöksi. Huutokosken vanha kampiasetinlaite on sijoitettuna Pieksämäelle Savon radan museon eteen. == Historia == Huutokoskelle tuli rautatie, kun Pieksämäen ja Savonlinnan välinen rata rakennettiin. Huutokoskelta rakennettiin samaan aikaan rata Varkauteen, ja Huutokoskesta tuli risteysasema. Radat valmistuivat vuonna 1914, ja Huutokoski avattiin liikenteelle 1. marraskuuta 1914. Huutokosken asemarakennus rakennettiin IV luokan aseman piirustusten mukaan. Piirustukset laati rautatiehallituksen arkkitehti Thure Hellström. Asemarakennus valmistui vuonna 1914 ja se edustaa myöhäistä jugendia. Aseman alkuperäinen ulkoasu on säilynyt hyvin. Asemarakennuksen lisäksi asema-alueella on muun muassa tavaramakasiini, asuinrakennuksia ja talousrakennuksia. Aseman ympärille ei syntynyt suurta asutuskeskusta. Vuonna 1992 lakkautettiin henkilöliikenne Savonlinnan suuntaan. Henkilöliikenne lakkautettiin kokonaan 31. toukokuuta 1992 ja tavaraliikenne vuonna 2000. Huutokoski muutettiin miehittämättömäksi vuonna 2003. === Viimeiset siipiopastimet === Huutokosken rautatieasemalla sijaitsivat Suomen rataverkon viimeiset mekaaniset siipiopastimet ja AGA- kaasuvilkkulaitteistolla varustetut kaasuvaloesiopastimet. Opastimet poistettiin käytöstä lopullisesti 3. marraskuuta 2003 kello 9.30, kun Varkauden tulosuunnan siipiopastin kytkettiin irti kampiasetinlaitteesta. Tulosuuntien siipiopastimet korvattiin kolmivaloisilla pääopastimilla ja lähtöluvan antaa Pieksämäen kauko-ohjaaja radiolla, joten lähtöopastimia ratapihalla ei ole. Liikennepaikan miehitys päättyi 6. marraskuuta 2003, kun uusi liikenteenohjauslaitteisto otettiin käyttöön. Nykyisin Huutokosken toimintoja ohjataan kaukokäytöllä Pieksämäeltä käsin. == Kuvia == Tiedosto:783-4240.jpg|Taajamajuna H 783 ja tavarajuna T 4240 kohtaavat Huutokoskella elokuussa 2007. Tiedosto:Dv12 Hko.jpg|Matkustajajuna Huutokoskella toukokuussa 2008. Tiedosto:Huutokosken rautatieasema Hannu Vallas.jpg|Ilmakuva Huutokosken asema-alueesta vuodelta 1997. == Lähteet == == Aiheesta muualla == *Vaunut.org: Kuvia Huutokoskelta Luokka:Joroisten rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa
Pharao

Pharao oli tuottajien Alexander Hawkingin ja DJ Stevie Steven perustama saksalainen eurodanceyhtye. Yhtyeen jäseniä olivat egyptiläis-intialainen laulaja Kyra Pharao ja amerikkalainen räppäri Deon Blue. Yhtye tuli tunnetuksi ympäri maailmaa vuonna 1994 kappaleillaan "There Is A Star" sekä "I Show You Secrets". Molemmat singlet nousivat Top-10 listoille joka puolella Eurooppaa. USA:ssa There is a Star julkaistiin vuoden 1995 alussa, ja se menestyi hyvin, varsinkin klubeilla. Debyyttialbumi Pharao julkaistiin myös USA:ssa. Se saavutti sijan # 35 ja myi platinaa. Pharao julkaisi toisen albuminsa The Return vuonna 1997 mutta ei saavuttanut suosiota uudestaan. Yhtye lopetti vuonna 2001http://www.danceartistinfo.com/pharao.htm . Pharaon musiikkivideossa There Is A Star näkyy suomalaisen Eero Aarnion suunnittelema pallotuoli. ==Diskografia== ===Albumit=== * Pharao (1994) * The Return (1998) * Best of 1994-1998 (2015) ===Singlet=== * "I Show You secrets" (Skandinavia 1994-04) * "I Show You Secrets" (Itävalta 1994) * "I Show You Secrets" (Yhdysvallat 1994) * "I Show You Secrets" (The Secret Remixes Of Pharao) (1994) * "I Show You Secrets" (Remix) (1994) * "I Show You Secrets" (Remixes 2) (1994) * "I Show You Secrets" (LP) (Yhdysvalloissa 1994) * "I Show You Secrets" (Sony Masterpiece Series No 001) (1994) * "There Is A Star" (LP) (1994-09) * "There Is A Star" (1994-09) * "There Is A Star" (Remixes) (LP) (1995) * "World of Magic" (LP) (1995) * "World of Magic" (1995-01) * "World of Magic" (Remixes) (LP) (1995) * "World of Magic" (Remixes) (1995) * "Temple of Love" (LP) (1997) * "Temple of Love" (1997-01-31) * "Temple of Love" (Remixes) (1997-03-26) * "Once Upon A Time" (1997-12-01) == Lähteet == Luokka:Saksalaiset eurodanceartistit ja -yhtyeet
Kyra Pharao

Kyra Pharao aka Claudia Banerjee (s. 17. helmikuuta 1971, Kairo) on saksalainen laulaja. Hänen äitinsä oli Egyptistä ja isänsä Intiasta. Hänen vanhempansa erosivat, kun hän oli kymmenenvuotias, jonka jälkeen hän muutti Müncheniin. Siellä hän opiskeli klassista musiikkia ja harrasti balettia ja kuorolaulua. Hänet tunnetaan parhaiten vuonna 1994 perustetun Pharao-yhtyeen laulajana. == Lähteet == Luokka:Saksalaiset laulajat Luokka:Vuonna 1971 syntyneet Luokka:Elävät henkilöt
Semafori

Semafori voi tarkoittaa jotain seuraavista: * Siipiopastin rautatieliikenteessä * Lippusemafori eli lippuviittoilu merillä * Semafori taideteos * Semafori, tietotekniikassa käytettävä synkronointitoiminto
Olympus-tietoliikennesatelliitti

Olympus oli Euroopan avaruusjärjestön ensimmäinen suuri tietoliikennesatelliitti, joka laukaistiin vuonna 1989 Ariane 4-kantoraketilla. Sen rakensivat brittiläiset British Aerospace ja Marconi Space Systems, hollantilainen Fokker, italialainen Selenia Spazio ja kanadalainen Spar Aerospace. Satelliitti tuotti ja käytti 7000 W sähkötehoa. Siinä oli 12 kappaletta 200 watin lähetinkanavia. Sen massa oli 2530 kg, josta radiohyötykuormaa 360 kg. Olympus I sijaitsi geostationaarisella radalla asemassa 19 W eli Atlantin päällä. Sen lähetystaajuudet olivat Ku-alueella 12 GHz (downlink, suunnattavat DBS-lähetyskeilat 5 kpl) / 18 GHz (uplink), 12 GHz / 14 GHz sekä Ka-alueella 20 GHz ja 30 GHz. Ku-aluetta käytettiin televisiokanavien välitykseen ja testaukseen (mm. analoginen HDTV, HD-MAC). Riippuen lähetyskeilojen suuntauksesta tv-kanavat olivat katseltavissa Suomessa halkaisijaltaan 60–180 senttimetrin satelliittiantennilla. Suunniteltu käyttöaika oli 7 vuotta, mutta satelliitti kärsi teknisistä ongelmista keväällä 1992 ja poistettiin käytöstä elokuussa 1993. == Aiheesta muualla == * * * Luokka:Tietoliikennesatelliitit
Hallitusmuoto

Hallitusmuoto on itsenäisen valtion yleensä perustuslain säätämisjärjestyksessä annettu laki, jossa määritellään valtion valtaa käyttävät instituutiot. Suomessa tämä nimi on ollut vuonna 1919 säädetyllä perustuslailla. Se samoin kuin kolme muutakin perustuslakia kumottiin vuonna 2000, kun voimaan tuli Suomen nykyinen perustuslaki. ==Jaottelu== Suppeammassa mielessä hallitusmuodolla tarkoitetaan usein valtiojärjestelmän perustyyppiä, etenkin sitä, onko kyseessä tasavalta vai monarkia ja jälkimmäisessä tapauksessa erityisesti sitä, onko kyseessä perustuslaillinen monarkia. Antiikista alkaen hallitusmuodon perusjako on ollut seuraava: #yksi hallitsee – monarkia, autokratia, tyrannia tai diktatuuri #pieni joukko hallitsee – oligarkia, aristokratia #kansa hallitsee – demokratia. Tacitus, Annales IV, 33 Tässä perusjaottelussa demokratia voidaan määritellä ainoastaan sekahallinnoksi, jossa yhdistyy kaksi ja tai kolme edellä luetelluista perusmuodoista. 1700-luvulle tultaessa jaottelu oli muuttunut. Juristin koulutuksen saanut filosofi ja kirjailija Montesquieu jakoi teoksessaan Lakien henki perustyypit näin: # tasavaltainen # kuningasvaltainen (monarkkinen) # despoottinen. Montesquieu, Lakien henki II, 1. Montesquieu määritteli kaksi tasavallan tyyppiä näin: ”Tasavaltainen hallinto on se, jossa ylin päätäntävalta on koko kansalla tai sen osalla … Kun ylin valta on koko kansalla, kyseessä on demokratia. Kun ylintä valtaa käyttää vain osa kansasta, kyseessä on aristokratia.”Lakien henki II, 2. ==Suomen hallitusmuotojen historia== Ruotsin vallan aikana Suomessa noudatettiin Ruotsin hallitusmuotoja, jotka annettiin 1634, 1719, 1720 ja 1772. Hallitusmuotona on usein pidetty myös vuoden 1634 hallitusmuodon korvannutta vuoden 1660 lakia ja 1693 annettua Kaarle XI:n testamenttia. Eri hallitusmuodot eli perustuslain luonteisia määräyksiä sisältäneet lait eivät ole keskenään kovinkaan vertailukelpoisia, sillä niissä oli paljon myös hallintoa koskevia asioita. Vuoden 1772 hallitusmuotoa täydennettiin vuoden 1789 yhdistys- ja vakuuskirjalla. Molemmat korvattiin Ruotsissa vuoden 1809 hallitusmuodolla. Suomessa molemmat pysyivät voimassa koko autonomian ajan ja ne korvasi vasta vuoden 1919 hallitusmuoto, joka puolestaan korvattiin vuonna 2000 uudella perustuslailla. Suomen Venäjään liittämisen vuoksi osa vuosien 1772 ja 1789 lakien säännöksistä jäi pois käytöstä. Niihin tehtiin myös muutoksia vuoden 1869 valtiopäiväjärjestyksellä, vuoden 1886 julistuskirjalla ja vuoden 1906 valtiopäiväjärjestyksellä.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. ==Katso myös== * Vallanjako-oppi * Valtiomuoto ==Lähteet== Luokka:Valtiosääntöoikeus
Huutokoski

Huutokoski tarkoittaa seuraavia asioita: * Huutokoski, kylä Joroisissa * Huutokoski, rautatieasema Joroisissa * Huutokoski, kylä Polvijärvellä.
Jamaica, Land We Love

Jamaica, Land We Love on Jamaikan kansallislaulu. Sen musiikin on säveltänyt Robert Lightbourne, sanoitukset kirjoittanut Hugh Sherlock. Sovitus on Mapletoft Poullen. Laulun lisäksi myös God Save the Queen on kuninkaallisessa käytössä. ==Laulun sanat englanniksi== :Eternal Father bless our land :Guard us with Thy mighty hand :Keep us free from evil powers :Be our light through countless hours :To our leaders, Great Defender, :Grant us wisdom from above :Justice, truth be ours forever :Jamaica, land we love :Jamaica, Jamaica, Jamaica, land we love. :Teach us true respect for all :Stir response to duty's call :Strengthen us the weak to cherish :Give us vision lest we perish :Knowledge send us, Heavenly Father, :Grant us wisdom from above :Justice, truth be ours forever :Jamaica, land we love :Jamaica, Jamaica, Jamaica, land we love == Lähteet == Luokka:Kansallislaulut Luokka:Jamaikan musiikki Luokka:Jamaikan kansallissymbolit
Kenttäposti

Kenttäposti (kp) on kriisitilanteisiin suunniteltu Suomen puolustusvoimien postinkuljetus- ja osoitejärjestelmä, jossa postia kuljetetaan rintamalle ja rintamalta. Se oli tärkeä kommunikaatioväline kotiväen sekä rintamalla taistelevien sotilaiden välillä talvi- ja jatkosotien aikana. Ensimmäisen kerran kenttäpostia koekäytettiin kesällä 1939 valmiusasemaan määrätyissä joukko-osastoissa. Suomessa kenttäpostijärjestelmää ylläpidetään edeleen Puolustusvoimien logistiikalaitoksen ja Postin yhteistyönä. Se mahdollistaa taistelevien joukkojen yhteydenpidon kotiin kun digitaalisten laitteiden käyttö on turvallisuussyistä mahdotonta. Normaalin kirjepostin lähettäminen on normaalioloissa vähentynyt, mutta poikkeusoloissa sen lisääntyvään käyttöön on varauduttu. Kenttäpostijärjestelmän toimivuutta testataan säännöllisesti esimerkiksi sotaharjoitusten yhteydessä. == Kenttäposti talvi- ja jatkosodassa == Suomessa talvisodan ja jatkosodan aikana kenttäposti oli tarkan valvonnan eli sensuurin alaisena. Kenttäpostilähetyksiin ei kirjoitettu osoitteita, jotta ne eivät paljastaisi yksiköiden sijaintia viholliselle vääriin käsiin joutuessaan. Selväkielisten osoitteiden sijasta käytettiin ns. peitelukua, joka toimi postia edelleen lähetettäessä avaimena yksikön kulloiseenkin sijaintiin. Peitelukutaulukkoja käsittelivät tähän tehtävään erityisesti valitut henkilöt. Vastaavasti kirjeiden alussa oleva paikkamerkintä saattoi olla esimerkiksi ”Kankaalla kannon päässä”, ”Korsussa” tai ”Siellä jossakin”, joka lienee näistä tunnetuimpia. Kenttäpostilla oli suuri merkitys sekä rintaman että kotirintaman mielialojen ylläpitäjänä. Vaikka sotilaallisesti täsmällisiä tietoja ei saanut ilmaista, kenttäposti kuljetti tunnelmia ja osoitti välittämistä. Jatkosodan aikana lähetettiin vuosittain 64–126 miljoonaa kenttäpostilähetystä. Kenttäpostiopas (1941) antoi sotilaille ohjeita kenttäpostin toiminnasta ja kenttäpostikirjeiden sisällöstä. Kiellettyä oli kiellettyä kirjoittaa asioista, joista vihollinen voisi hyötyä; esimerkiksi joukkojen sijainnista, joukkojen siirtämisestä, joukko-osaston vahvuudesta tai aseistuksesta ei saanut kirjoittaa. Lisäksi oli kiellettyä lisätä kirjeisiin ”sopimattomia kirjoituksia tai piirustuksia”. Sodan aikana oli käytössä sensuurijärjestelmä. Jokaisessa keskuskenttäpostikonttorissa oli sensuuritoimisto postin tarkastamista varten. Tarkastamisen lisäksi kirjeitä lukemalla seurattiin ihmisten mielialoja. == Lähteet == == Aiheesta muualla == * Puolustusvoimain joukot 1941–1945 peitelukuina (Kansallisarkisto, koonnut Pentti Kopsa) *Erkka Pehkonen: "Poikasi täältä jostakin" : narratiiviset resurssit, diskurssit ja luovuus kirjoittaen kerrotuissa identiteeteissä jatkosodan aikaisissa kirjeissä * Mikä on kenttäposti ja kuinka se toimii sodan aikana, Hakkapeliitta, 15.08.1939, nro 33, s. 8, Kansalliskirjaston digitaaliset aineistot *https://talvisodanjosleimat.blogspot.com/ Luokka:Suomen puolustusvoimat Luokka:Postiliikenne
Elo

ELO tai elo tarkoittaa seuraavia asioita: *Elo, elämä *Elo, kypsynyt vilja *Elo-luku, kahden pelaajan peleissä käytettävä tilastollinen vahvuusluku *Elo, koirarotu *ELO, Electric Light Orchestra *Kuopion Elo, entinen suomalainen jalkapalloseura *Kauppakeskus Elo, kauppakeskus Ylöjärvellä *Keskinäinen Työeläkevakuutusyhtiö Elo, työeläkeyhtiö *Elo-säätiö, ruokakulttuuriin keskittynyt säätiö *Elo, suomalainen miehen etunimi *Elo, muun muassa seuraavien henkilöiden sukunimi (suomalaisia, ellei toisin mainita): **Aarre Elo (1934–2022), televisiotoimittaja ja ohjelmajohtaja **Ari Elo (s. 1941), teollisuusneuvos ja diplomi-insinööri, Elomatic Oy:n perustaja **Arpad Elo (1903–1992), unkarilais-yhdysvaltalainen fyysikko ja shakkimestari **Eero Elo (s. 1990), jääkiekkoilija **Efraim Elo (1868–1932), matematiikan opettaja ja oppikirjantekijä, Elon laskuopin kirjoittaja **Emil Elo (1879–1953), päätoimittaja ja sosiaalidemokraattinen poliitikko **Emil Elo (1896–1944), liikemies, hiihtäjä, pikajuoksija ja autourheilija **Emil Elo (s. 1987), Kauppalehden toimittaja **Hannu Elo (1940–2022), jääkiekkoilija **Hans Elo (1891–1981), jääkärimajuri **Jaakko Elo (1925–2017), urologian kirurgi ja professori **Jere Elo (s. 1992), jääkiekkoilija **Jorma Elo (s. 1961), koreografi **Kosti Elo (1873–1940), näyttelijä, Tampereen Työväen Teatterin johtaja 1919–1940 **Kristine Elo (s. 1945), lavastaja **Lasse Elo (1903–1992), lavastaja **Lauri Elo (1928–2024), lavastaja, Lasse Elon poika **Meri Elo (1920–2000), Matkatoimisto Oy Lomamatkan toimitusjohtaja ja kauppaneuvos **Mikko Elo (s. 1943), poliitikko (SDP) **Niilo Elo (1909–1997), toimitusjohtaja ja kauppaneuvos **Oiva Elo (1896–1942), lääkäri ja oikeuslääketieteen professori **Olavi Elo (1913–1979), ampuja **Paavo E. S. Elo (1911–1963), kirjallisuudentutkija **Pekka Elo (1949–2013), opetushallituksen ylitarkastaja **Pentti Elo (1929–1991), jääkiekkoilija ja maahockey-pelaaja **Raimo Elo (1939–2018), jalkapalloilija ja käsipalloilija **Simon Elo (s. 1986), kansanedustaja (Perussuomalaiset, Sininen tulevaisuus) **T. A. Elo (1884–1954), arkkitehti **Teemu Elo, muusikko ja lääkäri **Terttu Elo, Terttu Eskelinen (1920–2009), suomalainen kirjailija ja suomentaja **Tiina Elo (s. 1971), Vihreän liiton kansanedustaja **Timo Elo (s. 1962), kokoomuslainen poliitikko ja puoluesihteeri **Timo Elo (s. 1966), jääkiekkovalmentaja **Toivo Elo (1888–1972), keihäänheittäjä **Unto Elo (s. 1944), meloja **Vappu Elo (1909–1947), teatteri- ja elokuvanäyttelijä, Kosti Elon kasvattitytär **Vilho Elo (1895–1947), ampuja **Viola Elo (s. 1948), kirjailija. Luokka:Luettelot henkilöistä sukunimen mukaan
Sukevan rautatieasema

Sukevan rautatieasema () on rautatieasema Suomen rataverkon rataosalla , Sukevan taajamassa Sonkajärvellä. Hirsinen asemarakennus on valmistunut vuonna 1905, ja sen on suunnitellut tuolloinen rautatiehallituksen pääarkkitehti Bruno Granholm. Sukevan asemalla pysähtyvät kaikki VR:n henkilöjunat reitillä Helsinki–Kuopio–Oulu. Kaikki henkilöjunat käyttävät raidetta yksi. Asemalla kuormataan myös raakapuuta. Asemalta oli aiemmin myös pistoraide Suprom Oy:lle, mutta pistoraiteen vaihde on purettu. == Historia == Sukeva avattiin liikenteelle rataosan valmistuessa 16. lokakuuta 1904. Asemarakennus rakennettiin Bruno Granholmin V luokan aseman piirustusten mukaan. Toivalan ja Mäntyluodon asemarakennukset on rakennettu samojen piirustusten mukaan. Sukevalla oli myös vesitorni, mutta se on purettu. Asemarakennus on säilyttänyt alkuperäisen ulkoasunsa hyvin. Sukevan aseman ympäristöön kehittyi teollisuutta. Vuonna 1909 Sukevalle perustettiin saha ja vuonna 1918 terva- ja tärpättitehdas. Lipunmyynti Sukevan asemalla loppui 4. kesäkuuta 2000. Syyskuussa 2006 Sukevan rautatieasema muutettiin miehittämättömäksi rataosan turvalaitetöiden valmistuessa. Tällöin rataosan kaikkien liikennepaikkojen liikenteenohjaustoiminnot siirtyivät hoidettaviksi kaukokäytöllä Iisalmesta käsin. Turvalaitetöiden myötä Sukevalta purettiin kesän 2005 aikana yksi Pohjois-Suomen viimeisistä kampiasetinlaitteista. Semaforit oli purettu jo aiemmin ja korvattu valo-opastimilla. ==Lähteet== * Aro, Jari: Sukevan keskusvankilan historiikki, 1989 (Arkistoitu versio) * Suomen vankilat, koonnut: Jouko Nevalainen, julkaisija: Oikeusministeriön vankeinhoito-osasto, Helsinki, 2. painos, 1961, s. 49–58 === Viitteet === ==Aiheesta muualla== *VR: Sukevan rautatieasema *Vaunut.org: Kuvia Sukevan rautatieasemalta Luokka:Pohjois-Savon henkilöliikenteen rautatieliikennepaikat Luokka:Sonkajärven rakennukset ja rakennelmat Luokka:Sonkajärven liikenne Luokka:Bruno Granholmin suunnittelemat rakennukset
Sten

Sten, Stén tai Steen tarkoittaa seuraavia: * Sten, miehen nimi * Sten, brittiläinen konepistoolimalli * Steen & Strøm, norjalainen tavarataloketju *Sten, Stén tai Steen, sukunimi muun muassa seuraavilla henkilöillä: ** Alexander Steen (s. 1984), ruotsalais-kanadalainen jääkiekkoilija ** Andreas Myran Steen (s. 1988), norjalainen maastohiihtäjä ** Anitra Steen (s. 1949), ruotsalainen virkamies ** Anna Sten (1908–1993), venäläinen näyttelijä ** Cassandra Steen (s. 1980), saksalainen kevyen musiikin laulaja ** Daniel Sten, oik. Ina Lange (1846–1930), suomalainen pianisti, musiikkihistorioitsija ja kirjailija ** Einar Steen-Nøkleberg (s. 1944), norjalainen pianisti ja musiikkipedagogi ** Hanna van der Steen (s. 1973), suomalainen lastenkirjailija ** Harald Heide Steen (1911–1980), norjalainen elokuvanäyttelijä ** Helge Stén (1923–1965), suomalainen kuvataiteilija ** Ida Sten (s. 1984), suomalainen maantiepyöräilijä ** Jan Steen (1626–1679), hollantilainen taidemaalari ** Joakim With Steen, JOWST (s. 1989), norjalainen DJ, tuottaja ja lauluntekijä ** Johannes Steen (1827–1906), Norjan pääministeri 1891–1893 ja 1898–1902 ** Juha Sten (s. 1983), suomalainen koripalloilija ** Magnus Steen (?–1697), suomalainen professori, Turun akatemian rehtori ** Melissa Stén (s. 1999), suomalainen televisioesiintyjä ja aikuisviihdetaiteilija ** Meri Stén (1901–1985), suomalainen näytelmäkirjailija ** Minna Sten (s. 1987), suomalainen koripalloilija ** Noah Steen (s. 2004), norjalainen jääkiekkoilija ** Oscar Steen (s. 1982), ruotsalainen jääkiekkoilija ** Oskar Steen (s. 1998), ruotsalainen jääkiekkoilija ** Paprika Steen (s. 1964), tanskalainen näyttelijä ** Reiulf Steen (1933–2014), norjalainen poliitikko ja ministeri ** Sanna Stén (s. 1977), suomalainen soutaja ** Signe Heide Steen (1881–1959), norjalainen näyttelijä ** Stefan Steen (s. 1993), ruotsalainen jääkiekkomaalivahti ** Tapio Sten (s. 1949), suomalainen koripalloilija ** Thomas Steen (s. 1960), ruotsalainen jääkiekkoilija ** Thorvald Steen (s. 1954), norjalainen kirjailija ** Tiina Sten (s. 1986), suomalainen koripalloilija ** Viveca Sten (s. 1959), ruotsalainen rikoskirjailija.
Petri Hervanto

Petri Kalevi Hervanto (s. 13. lokakuuta 1973 Raisio) on suomalainen iskelmälaulaja, näyttelijä ja muusikko. Hänet kruunattiin tangokuninkaaksi Seinäjoen Tangomarkkinoilla vuonna 1999. ==Ura== Hervanto aloitti esiintymisen vuonna 1986. Vuodet 1986–1996 hän kiersi Suomea esiintymässä useiden yhtyeiden kanssa, joista viimeisin oli Hecuma. Vuonna 1995 Hervanto pääsi Tangomarkkinoiden semifinaaliin ja kaksi vuotta myöhemmin sijoitus oli 11. Hän voitti tangokuninkuuden vasta kolmannella yrittämällä. Tangokuninkuuden myötä Hervanto sai taustayhtyeekseen tanssiorkesteri Lumipallon. Vaikka Hervanto oli kiertänyt esiintymässä vuosia, musiikkiammattilaiseksi hän kykeni ryhtymään vasta kuninkuuden jälkeen. Ennen tangokuninkuuttaan Hervanto toimi varastopäällikkönä. Vuonna 2001 Hervanto teki debyyttinsä näyttelijänä Turun kaupunginteatterin musikaalissa Ankkurilyhty, jossa hän esitti muun muassa Olavi Virtaa. Hän on näytellyt myös Varkauden teatterissa Baddingia, Dannya ja Tauno Paloa. Hervanto asuu nykyisin Varkaudessa. Hän on naimisissa vuoden 1994 tangokuningatar Tiina Räsäsen kanssa ja vetää varkautelaista kuntosalia. ==Saavutukset== * 1996 - Lavatähti-finalisti * 1999 - Tangokuningas * 1999 - Syksyn Sävel -finalisti, Lehdistön suosikki ==Esiintymiset ulkomailla== * Huhtikuu 2000 Tango 2000 -koulutusmatka, konsertteja ja tv-esiintymisiä, Buenos Aires, Argentiina ja Montevideo, Uruguay. * Lokakuu 2001, Tangomarkkinoiden ja Matkailun edistämiskeskuksen järjestämä esiintymismatka Tiina Räsäsen kanssa, Norja * Lokakuu 2002, Tangomarkkinoiden ja Seinäjoen kaupungin järjestämä matka Tiina Räsäsen kanssa, UFRA-messut, Schweinfurt, Saksa ==Diskografia== *2000 - Petri Hervanto, CD *2001 - "Tää rakkaus kestää", CD-single == Lähteet == ==Aiheesta muualla== Luokka:Suomalaiset iskelmälaulajat Luokka:Tangokuninkaat Luokka:Vuonna 1973 syntyneet Luokka:Elävät henkilöt
Andrea Luchesi

Andrea Luchesi (23. toukokuuta 1741 Motta di Livenza – 21. maaliskuuta 1801 Bonn) oli italialainen säveltäjä. Luchesi aloitti musiikinopintonsa vanhemman veljensä johdolla. 15-vuotiaana Luchesi muutti Venetsiaan jatkamaan opintojaan. Loppuvuodesta 1771 Luchesi siirtyi Bonniin, jossa hän pääsi hovin orkesterin kapellimestariksi vuonna 1774. Vuonna 1775 Luchesi avioitui Anthonetta d'Anthoinin kanssa. Lukuun ottamatta matkaansa Venetsiaan vuosina 1783–1784 Luchesi vietti loppuelämänsä Bonnissa. Luchesi sävelsi muun muassa konserttoja ja oopperan L'isola della fortuna. Luokka:Italialaiset säveltäjät Luokka:Klassismin ajan säveltäjät Luokka:Italialaiset oopperasäveltäjät Luokka:Vuonna 1741 syntyneet Luokka:Vuonna 1801 kuolleet
Saverio Mercadante

Giuseppe Saverio Raffaele Mercadante (16. syyskuuta 1795 Bari – 17. joulukuuta 1870 Napoli) oli italialainen klassisen musiikin, erityisesti oopperoiden säveltäjä. Kevyemmän musiikin puolella hänet tunnettaneen parhaiten E-mollihuilukonserttonsa Rondò Russo -osasta tehdyistä kansanomaisista sovituksista. Mercadante syntyi Barissa, mutta opiskeli Napolissa. Hän aloitti uransa soitinmusiikin säveltäjänä. Myöhemmin hän kiinnostui enemmän oopperasta. Mercadante toimi Wienissä, Madridissa ja Lissabonissa ennen palaamistaan Italiaan vuonna 1831. ==Aiheesta muualla== *Vapaasti käytettävissä olevia Mercadanten partituureja Mutopia Project Luokka:Italialaiset säveltäjät Luokka:Italialaiset oopperasäveltäjät Luokka:Vuonna 1795 syntyneet Luokka:Vuonna 1870 kuolleet
From Hell

From Hell, televisioesityksessä käytetty myös nimeä Viiltäjä, on vuonna 2001 valmistunut kauhuelokuva, joka perustuu löyhästi Alan Mooren ja Eddie Cambellin Helvetistä-sarjakuvaan. Elokuvassa pohditaan Viiltäjä-Jackin henkilöllisyyttä ja motiiveja. Hughesin veljesten ohjaaman trillerin pääosia esittävät Johnny Depp ja Heather Graham. == Juoni == Prostituoituja alkaa kuolla mystisesti Lontoossa ja komisario Frederick Abberline (Depp) alkaa tutkia murhia. Tutkimuksia tehdessään hän tapaa prostitoidun Mary Kellyn (Graham) ja rakastuu tähän, mutta Viiltäjä-Jack varjostaa heidän onneaan. == Näyttelijöitä == Luokka:Sarjamurhaajaelokuvat Luokka:Yhdysvaltalaiset jännityselokuvat Luokka:Vuoden 2001 yhdysvaltalaiset elokuvat Luokka:Hughesin veljesten ohjaamat elokuvat Luokka:Sarjakuviin pohjautuvat elokuvat Luokka:Yhdysvaltalaiset historialliset elokuvat
Throw Rag

Throw Rag on yhdysvaltalainen punk rock -yhtye. Tällä hetkellä yhtyeen laulajalla, Captain Sean Doella, on myös toinen yhtye nimeltään Charley Horse, jossa on jäseniä muun muassa Nashville Pussysta. ==Jäsenet== ===Nykyiset=== * Captain Sean Doe - laulu * Dean (Dino) McQueen - kitara, laulu * Franco Fontana - basso * Chango Von Streicher - rummut ===Entiset=== * Jacko The Cobra - pyykkilauta, laulu, huuliharppu, saha, kello, metsästystorvi ==Diskografia== ===Albumit=== * Tee-Tot - 2001 * Desert Shores - 2003 * 13ft. And Rising - 2005 * 2nd Place - 2008 ===DVD:t=== * Live at the House of Blues - 2004 ==Aiheesta muualla== * Throw Ragin viralliset sivut Luokka:2000-vuosikymmenen yhtyeet ja sooloartistit Luokka:Yhdysvaltalaiset rockyhtyeet Luokka:Yhdysvaltalaiset punkyhtyeet
Laila Brenden

Laila Brenden (s. 1956) on norjalainen kirjailija, joka työskentelee myös kustannustoimittajana. Hän on syntynyt Oslossa ja asuu nykyään Jessheimissa. Brenden aloitti kirjallisen uransa kirjoittamalla tietokirjoja lapsille, ja on jatkanut kirjoittamistaan siirtymällä viihderomaanien pariin. Hannah-sarja on hänen ensimmäinen romaanisarjansa, ja sitä on myyty Skandinaviassa miljoona kappaletta. Se on sukutarina, jonka tapahtumat sijoittuvat 1800-luvun Hemsedaliin. Hannah-sarjassa on julkaistu tähän mennessä nämä kirjat (nimisuomennokset norjankielisten nimien mukaan): * Valget (Valinta) * Forfulgt (Vainottu) * Drømmesyn (Uninäky) * Hevnlyst (Kostonhalu) * Sviket (Petos) * Giftbrodd (Myrkkypiikki) * Vågemot (Vastalahti) * Ildmerket (Tulimerkki) * Sommervind (Kesätuuli) * Skjebnetimen (Kohtalonhetki) * Oppgjør (Välienselvitys) * Arven (Perintö) * Hjertebarn (Sydämenlapsi) * Nådestøt (Armonisku) * Ryktesmed (Huhuseppä) * Avsløringen (Paljastus) * Hjemkonsten (Kotikonsti) * Brytningstid (Murrosaika) * Mellomspill (Välisoitto) * Forføreren (Viettelijä) * Hemmeligheter (Salaisuuksia) * Nattbarn (Yönlapsi) * Uredd (Peloton) * Damring (Sarastus) Näiden lisäksi Brenden on kirjoittanut Trond Vidar Vedumin kanssa lintukirjan nimeltä Bli kjent med fuglene. Kuvituksen kirjaan on tehnyt Trond Hugskott. ==Aiheesta muualla== * http://www.schibstedforlagene.no/romanserier/norske/arkiv/articles/artid282000.html Luokka:Kustannustoimittajat‎ Luokka:Norjalaiset kirjailijat Luokka:Vuonna 1956 syntyneet Luokka:Elävät henkilöt
Optinen tulostin

Optinen tulostin (ammattikielellä yleensä "optinen printteri") on laite, jossa yksi tai useampi elokuvaprojektori on yhdistetty mekaanisesti elokuvakameraan. Optista tulostinta voidaan käyttää erikoistehosteiden teossa sekä kopioitaessa ja restauroitaessa vanhaa filmimateriaalia. Tyypillisiä optisia tehosteita ovat erilaiset häivytykset, ristikuvat, hidastukset, nopeutukset sekä mattemaalausten ja filmatun kuvamateriaalin yhdistäminen. Monimutkaisemmissa töissä yhteen otokseen tai kohtaukseen on yhdistetty kymmeniä eri elementtejä. Ensimmäiset optiset tulostimet otettiin käyttöön jo 1920-luvulla, ja kehitys jatkui 1980-luvulle saakka, jolloin optiset tulostimet olivat tietokoneohjattuja. Saman vuosikymmenen loppupuolelta alkaen digitaaliset erikoistehosteet vähitellen syrjäyttivät optiset tulostimet, joita käytetään nykyisin lähinnä yksinkertaisiin häivytyksiin tai muunnettaessa filmiformaatti toiseen, esimerkiksi tehtäessä 16 millimetrin filmistä 35 millimetrin kopio. Luokka:Elokuvateknologia
Saturnus (jumala)

Saturnus oli roomalaisessa mytologiassa maanviljelyksen ja sadonkorjuun jumala. Roomalaiset ovat mahdollisesti omaksuneet jumalan etruskeilta. Myöhemmin Saturnus samaistettiin kreikkalaisen mytologian Kronokseen.Lurker 1987, s. 167 Saturnus kuvataan usein vanhaksi mieheksi, jolla on puujalka ja kädessään viikate. Saturnuksen puoliso oli sadonkorjuun jumalatar Ops. Heidän poikansa puolestaan oli roomalaisten pääjumala Juppiter.Lurker 1987, s. 143 Roomalaisen tarun mukaan Saturnus oli paennut Italiaan sen jälkeen, kun Zeus oli ottanut hänen paikkansa kreikkalaisen jumalmaailman valtiaana. Roomassa Saturnus joutui jakamaan vallan Janiculum-kukkulalta käsin hallitsevan Januksen kanssa. Saturnus itse perusti tarun mukaan Capitoliumille Saturnia- nimisen yhdyskunnan. Kukkulalta on löytynyt jäänteitä pronssikautisesta asutuksesta. Saturnus oli myös ylijumala Juppiterin isä, jonka tämä syrjäytti valtaistuimelta. Saturnuksen kulttipaikka sijaitsi Roomassa Capitoliumin juurella. Aluksi se oli pelkkä avoimen taivaan alla sijaitseva alttari, mutta kuningasajan lopulla paikalle rakennettiin temppeli, joka pyhitettiin Saturnukselle 498 eaa. Myöhemmin temppeli on rakennettu useaan kertaan uudestaan. Temppelin yhteydessä sijaitsi Rooman valtion rahasto, aerarium Saturni. Planeetta Saturnus on nimetty Saturnus-jumalan mukaan. Sitä on astrologiassa pidetty "melankolisena planeettana", jonka vaikutuksen alla syntyneet ovat kylmiä, kuivia ja epäystävällisiä. Saturnus-planeettaan liitetyt myönteiset ominaisuudet ovat puolestaan huolellisuus, kestävyys ja kärsivällisyys, jotka ilmeisesti liittyvät planeetan pitkään kiertorataan. Saturnuksen kunniaksi vietettiin keskitalvenjuhlaa Saturnaliaa, jonka aikana oli tapana, että isännät tarjoilivat orjilleen ja ihmiset antoivat toisilleen kynttilöitä lahjaksi. Kynttilöiden valon ajateltiin olevan taianomainen lahja talviauringon hiipuvalle voimalle. == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 ===Viitteet=== == Aiheesta muualla == Luokka:Antiikin Rooman jumalat Luokka:Maanviljelyksen jumalat
Sylvester

Sylvester on miehen etunimi. Se on peräisin latinasta ja tarkoittaa metsäläistä, metsässä asuvaa. Sylvesterin nimipäivä on 31. joulukuuta, Pyhän Sylvesterin eli paavi Sylvester I:n kuolin- ja muistopäivänä. Koska päivä on vuoden viimeinen eli uudenvuodenaatto, merkitsee nimi Sylvester tai Silvester useissa kielissä, muun muassa saksassa, myös uudenvuodenaattoa. Suomessa nimi Sylvester on 1900-luvun alusta vuoden 2019 loppuun mennessä annettu 1 248 miehelle ja noin 30 naiselle. == Tunnettuja Sylvesterejä == === Paavit === *Pyhä Sylvester I, paavi 314–335, pyhimys *Sylvester II, paavi 999–1003 *Sylvester III, paavi 1045 * Sylvester IV, vastapaavi 1105–1111 === Muita === *Silvestr (Sylvester) (k. 1565), venäläinen pappi, uskonoppinut ja Iivana Julman neuvonantaja *Sylvester Ahola (1902–1995), amerikansuomalainen trumpetisti *Sylwester Bednarek (s. 1989), puolalainen korkeushyppääjä *Sylvester Gozzolini (1177–1267), italialainen aatelismies, apotti ja pyhimys *Sylvester Granrose (1898–1958), yhdysvaltalainen köydenvetäjä *Sylvester Groth (s. 1958), saksalainen näyttelijä ja laulaja *Sylvester James (1947–1988), yhdysvaltalainen muusikko *Sylvester Levay (s. 1945), unkarilainen musikaalisäveltäjä *Sylvester Mankki (1899–1963), suomalainen liikemies ja konsuli *Sylvester McCoy (s. 1943), skotlantilainen näyttelijä *Sylvester Raikamo (s. 1992), suomalainen salibandyn pelaaja *Sylvester Roper (1823–1896), yhdysvaltalainen keksijä *Sylvester Stadler (1910–1995), itävaltalaissyntyinen SS-kenraali *Sylvester Stallone (s. 1946), yhdysvaltalainen näyttelijä, elokuvaohjaaja ja -käsikirjoittaja *Sylwester Sypień (s. 1968), puolalainen karateka *Sylwester Szmyd (s. 1978), puolalainen maantiepyöräilijä *Sylvester Takač (s. 1940), serbialainen jalkapallovalmentaja *Sylvester Weaver (1908–2002), yhdysvaltalainen televisioalan vaikuttaja, NBC:n entinen toimitusjohtaja == Sylvester sukunimenä == Nimi Sylvester esiintyy myös sukunimenä, esimerkiksi seuraavilla henkilöillä: *James Joseph Sylvester (1814–1897), brittiläinen matemaatikko, jonka mukaan ovat saaneet nimensä Sylvesterin-Gallain lause ja Sylvester- mitali *Sebastian Sylvester (s. 1980), saksalainen nyrkkeilijä *Tony Sylvester, brittiläinen laulaja == Kuvitteellisia Sylvesterejä == *Sylvesteri, Looney Tunes -animaatioiden kissahahmo *Sylvester Shyster, Samu Suutari, Walt Disneyn sarjakuvahahmo ==Lähteet== Luokka:Etunimet
Salamaseepra

Salamaseepra (Racing Stripes) on yhdysvaltalainen elokuva, joka sai ensi- iltansa 10. kesäkuuta 2005. Elokuva kertoo seeprasta nimeltä Salama, joka varttuu yhdessä kilpahevosten kanssa ja haluaa itsekin kilparatsuksi. == Rooleissa == Alkuperäinen näyttelijä Suomalainen näyttelijä (ääni) Rooli Bruce Greenwood Jarmo Mäkinen Olli Vuori (Nolan Walsh) Hayden Panettiere Heljä Heikkinen Jenni Vuori (Channing Walsh) M. Emmet Walsh Jyrki Kovaleff Veksi (Woodzie) Wendie Malick Kristiina Halttu Klaara Äärimaa (Clara Dalrymple) Gary Bullock Veikko Honkanen herra Korpi (John Cooper) Dustin Hoffman Pekka Laiho Tuisku (Trucker) Whoopi Goldberg Ulla Tapaninen Venla (Franny) Frankie Muniz Aleksi Sariola Salama (Stripes) Mandy Moore Jenni Laakso Sanni (Sandy) Jeff Foxworthy Petteri Summanen Pena Punaheltta (Reggie) Kyle Alcazar (nuori) Joshua Jackson (aikuinen) Oskari Tamminen (nuori) Petteri Halmela (aikuinen) Tarmon Priimus (Trenton's Pride) Snoop Dogg Juuso Myllyrinne Myrsky (Lightning) Joe Pantoliano Ilkka Heiskanen Hanhi (Goose) Michael Rosenbaum Aksu Palmén Rasmus (Ruffshodd) Steve Harvey Jussi Lampi Putsi (Buzz) David Spade Jukka Laaksonen Skutsi (Scuzz) Fred Dalton Thompson Pertti Koivula Sir Tarmo (Sir Trenton) *Suomenkielinen käännös: Ulla Renko *Ohjaaja: Kari Tamminen == Arvioita == Turun Sanomien Päivi Valotien mielestä sitkeää yrittämistä, unelmointia ja ystävien merkitystä korostava satuelokuva käynnistyy kohtuullisen mukavasti, mutta alkaa sitten laahata koska yksinkertainen tarina ja stereotyyppiset hahmot eivät kestä elokuvan venytettyä pituutta. Myös tarinan painotukset ovat hänestä hukassa: eläinten maailmasta siirrytään aivan liian usein vatvomaan ihmisten ongelmia, puoliorvon teinitytön isäsuhdetta. == Lähteet == Luokka:Elokuvat eläimistä Luokka:Vuoden 2005 yhdysvaltalaiset elokuvat
Middle East Airlines

Middle East Airlines () on libanonilainen lentoyhtiö, joka liikennöi Lähi- itään, Eurooppaan ja Aasiaan. Sen päälentoasema on Rafik Haririn kansainvälinen lentoasema Beirutissa, jossa myös yhtiön päämaja sijaitsee. Lentoyhtiö liittyi 28. kesäkuuta 2012 SkyTeam-alianssiin. Middle East Airlines on Arab Air Carriers Organizationin jäsen. == Laivasto == Laivaston keski-ikä heinäkuussa 2022 on 7,6 vuotta. Middle East Airlinesin laivasto Konetyyppi Lukumäärä Tilauksia Huomautuksia Airbus A320-200 9 — Airbus A321neo 9 — Airbus A321XLR — 4 Toimitukset alkavat vuonna 2024. Airbus A330-200 5 — Airbus A330-900 — 4 Toimitukset alkavat vuonna 2026. Yhteensä 23 8 ==Lähteet== Luokka:Libanonilaiset lentoyhtiöt Luokka:Kansalliset lentoyhtiöt Luokka:SkyTeam
Waltari (yhtye)

Waltari on suomalainen vuonna 1986 Helsingissä perustettu crossover- ja metalliyhtye. Bändi perustettiin alun perin taistelemaan rock'n'rollin monimuotoisuuden ja vallankumouksellisuuden puolesta sekä rockin henkistä taantumista vastaan. Laulaja-basisti Kärtsy Hatakan sanoittamat laulut kertovat ihmisen sisäisen vapautumisen ja avomielisyyden uudelleen löytämisestä. Myös maailman raakuus ja ahdistus huokuu paikoitellen lyriikoista välillä sarkastisessa muodossa – vastoinkäymiset on tarkoitettu voitettavaksi. Huomattavin elementti musiikissa on crossoveriksi taipuva tyylisuuntien laajuus: hallitsevimpia elementtejä metallipohjaisessa musiikissa ovat muun muassa elektroninen musiikki, pop, rap, funk, kansanmusiikki ja taidemusiikki. Waltarin musiikille pohjan luovat metallityylitkin vaihtelevat, ja esimerkiksi vuoden 1996 albumi Yeah! Yeah! Die! Die! Death Metal Symphony in Deep C on yhdistelmä death metalia ja klassista musiikkia. Yhtye oli 1990-luvun alussa pohjustamassa suomalaisten metalliyhtyeiden myöhempää menestystä Euroopassa. Waltari teki lukuisia kiertueita Euroopassa esiintyen muun muassa Roskilden ja Wackenin festivaaleilla. Kaikkiaan yhtye on tehnyt neljätoista Euroopan laajuista kiertuetta sekä pienempiä kiertueita Japanissa ja Yhdysvalloissa. Waltari on julkaissut 13 kokopitkää albumia, projektilevyn Angeleiden kanssa sekä neljä kokoelmalevyä, joissa kussakin on mukana ennen julkaisematonta materiaalia. == Jäsenet == === Nykyiset === * Kärtsy Hatakka – laulu, basso ja koskettimet (1986–) * Ville Vehviläinen – rummut (2005–) * Kimmo Korhonen – kitara (2009–) * Antti Kolehmainen - kitara (2017–) * Jani Hölli – koskettimet (2014–) === Entiset === * Jariot Lehtinen – kitara (1986–) * Sami Yli-Sirniö – kitara (1989–1995 ja 2001–) *Sale Suomalainen – rummut (1986–1990) * Janne Parviainen – rummut (1990–2002) * Roope Latvala – kitara (1995–2001) * Mika Järveläinen – rummut (2002–2005) * Janne Immonen – koskettimet (2006–2013) * Nino Silvennoinen – kitara (2013-2017) == Julkaisut == * * * * * * * * * * * * * * * * == Bibliografia == * == Aiheesta muualla == * Waltarin virallinen sivusto * * * * Waltari lavalla Ylen Elävässä arkistossa Luokka:Seulonnan keskeiset artikkelit
Neliapila

Neliapila on harvinainen muunnos yleisestä kolmilehtisestä apilasta. Neliapilan löytämisen uskotaan tuottavan onnea. Tietyltä alueilta löytyy enemmän neliapiloita kuin joltain toiselta alueelta, mikä saattaa johtua erilaisesta kasvualustasta ja muista ilmiöistä, kuten saasteista, maan koostumuksesta tai muista ympäristöllisistä tekijöistä. Guinnessin ennätysten kirjan mukaan ennätysmäärä lehtiä apilalla on 56.http://www.guinnessworldrecords.com/world-records/most-leaves-on-a- cloverhttp://news.nationalgeographic.com/news/2009/05/photogalleries/week-in- news-pictures-130/photo4.html On arvioitu, että on yksi neliapila jokaista viittä tuhatta kolmilehtistä apilaa kohdenhttps://www.sciencefocus.com/nature/why-are-four-leaf-clovers-so-rare/. Siitä, onko neliapila geneettisen vai ympäristöllisen syyn seuraus, väitellään paljon. Neliapilan harvinaisuus ja laaja levinneisyys viittaa siihen, että nelilehtisyyden aiheuttaisi geeni, mutta ympäristön muutokset eivät ole poissuljettuja vaihtoehtoja. == Lähteet == == Aiheesta muualla == Luokka:Kasvitiede Luokka:Onnenkalut de:Klee#Das vierblättrige Kleeblatt
Natasha

Natasha () on belgialaisen François Walthéryn luoma sarjakuvasankaritar, joka on lentoemäntänä Bardaf-lehtoyhtiössä. Ammatin myötä Natasha joutuu hurjiin seikkailuihin. Vuonna 1966 Walthéry alkoi piirtää Peyon Benjamin-sarjaa. Pian hän loi kuitenkin oman hahmon, Natashan, vuonna 1967. Natasha alkoi ilmestyä omana sarjanaan Spirou-lehdessä vuonna 1970. Suomessa Natasha seikkaili 1970-luvulla Ruutu- ja Non Stop -lehdissä.Egmont, lehdistötiedote 10.1.2007 Peyo on vaikuttanut myöhemminkin Natashan sisältöön, sillä hän antoi Kivisen meren käsikirjoituksen Walthérylle häälahjaksi. Käsikirjoitus perustui vielä vanhempaan Peyon piirtämään sarjakuvaan Jacky et Celestin.www.natacha- comics.com Natashan sivuhahmoista tärkein on Natashan hyvä ystävä, jazzia ja sarjakuvia rakastava lentostuertti Walter, Waltheryn kommelluksille altis omakuva. Walthéry on piirtänyt itse kaikki sarjat, joitakin taustoja lukuun ottamatta. Käsikirjoittajia on ollut useita. Kustantajat Semic ja Egmont ovat julkaisseet Natashaa albumimuodossa Suomessa. == Natasha-albumit == # Ruutu 1/1973–1/74, Semicin laatupokkari 2, 1993. # Myös lehdessä Ruutu 36–43/1974. # Metallimuisti/Paniikinpoikanen, Ruutu 21–22/1975 ja Ruutu 27–28/1975. # # # # # Caltechin kriisi. (Instantanés pour Caltech, 1981) Käsikirjoittaja Etienne Borgers. Kuvittajat François Walthéry; Jidéhem. Suomentanut Anssi Rauhala. Story House Egmont, 2022. ISBN 9789523344457 # Epävakaat laitteet. (Les machines incertaines 1983) Käsikirjoittaja Etienne Borgers. Kuvittajat François Walthéry; Jidéhem. Suomentanut Anssi Rauhala. Story House Egmont, 2023. ISBN 9789523345119 # # # Rautaiset polvihousut. (Les culottes de fer, 1986.) Käsikirjoitus: Mitteï. Suom. albumissa Suuri vedonlyönti. # # # # # # # # # # Sininen haukka (L'Epervier Bleu, 2014.) Käsikirjoitus F. Walthery, Sirius. Kuvittaja François Walthéry;. Suomentanut Anssi Rauhala. Story House Egmont, 2023. ISBN 9789523346673. # Sinisen haukan jäljillä (Sur les Traces de l'Épervier Bleu, 2018) Käsikirjoitus F. Walthery, Sirius. Kuvittaja François Walthéry;. Suomentanut Anssi Rauhala. Story House Egmont, 2025. ISBN 9789523347496 # Chanson d'Avril, 2025. Suomentamaton == Aikaisemmat suomennokset == == Lähteet == == Aiheesta muualla == * walthery.com. * Kimmo Lakoman sarjakuvasivusto. * Jukka Laine: Natasha lentoemäntä. Kvaak.fi 11.2.2007. * Ari Tiippana: Natasha ja maharadza. Länsi-Savo 19.9.2008. * Tero Mattila: Natasha ja maharadza. Kvaak.fi 19.11.2008. * Joonas Aitonurmi: Metallimuisti. Kvaak.fi 30.10.2007. * Lauri Frosti: Atolli 66. Kvaak.fi 30.9.2012. * Janne Viitala: Menneisyyden katse. Kvaak.fi 19.9.2013. Luokka:Belgialainen sarjakuva Luokka:Sarjakuva-albumisarjat Luokka:Sarjakuvahahmot
Idstein

Idstein on noin 25 000 asukkaan kaupunki Saksassa, Hessenin osavaltiossa, Taunusvuoriston pohjoispuolella. Idsteinin rekisteritunnus on Rüd (Rüdesheim). Sieltä on tiheät junayhteydet Frankfurtiin, missä monet idsteinilaiset käyvät työssä. Turisteja houkuttelee Idsteiniin kaupungin keskiaikainen keskusta. Idstein-Rathaus.jpg|Idsteinin raatihuone ==Lähteet== == Aiheesta muualla == Luokka:Rheingau-Taunus-Kreis Luokka:Hessenin kunnat Luokka:Saksan kaupungit
Syöksylasku

Syöksylasku on alppilaji, jossa lasketaan vähintään kahdeksan metrin etäisyydellä toisistaan sijaitsevien porttien läpi. Usein rinteeseen on merkitty sinisellä maalilla paras reitti, joka johtaa porttien läpi. Syöksylaskun nopeudet ovat nopeuslaskun jälkeen alppilajeista korkeimmat ja riskit siten huomattavan korkeat. Keskinopeus on selvästi yli 100 km/h:n. Rinteessä on luonnollisesti myös kumpuja. Koska kummuille lasketaan niin lujaa, rinne ikään kuin "tipahtaa" laskijan alta. Kummuilta lähteneet hypyt yritetään ottaa alas mahdollisimman nopeasti, sillä vauhti kasvaa ja pysyy yllä parhaiten suksien koskettaessa lunta. Suojakypärän käyttö on pakollista. Syöksylasku kuuluu alppihiihdon maailmancupin ohjelmaan. Lisäksi se on talviolympialaisten ja alppihiihdon MM-kisojen ohjelmassa. == Katso myös == *Syöksylaskun maailmancup == Lähteet == * MTV3, alppihiihto Luokka:Alppihiihto
Käyttöliittymäkonsepti

Käyttöliittymäkonsepti on käyttöliittymäsuunnittelun tulos, jossa esitetään suunniteltavan ohjelmistotuotteen tai web-sivuston käyttöliittymän yleinen rakenne ja käyttäjän ja ohjelmiston välinen perusvuorovaikutus. Käyttöliittymäkonseptin perusteella voidaan tehdä käytettävyystestissä tarvittava prototyyppi. Luokka:Muotoilu Luokka:Käyttöliittymät